
ŠAKIŲ RAJONO SAVIVALDYBĖS TARYBA

SPRENDIMAS

DĖL MELIORACIJOS SISTEMŲ NAUDOTOJŲ ASOCIACIJOS ,,PLOKŠČIAI“ INVESTICINIO PROJEKTO ,,MELIORACIJOS SISTEMŲ NAUDOTOJŲ ASOCIACIJOS ,,PLOKŠČIAI“ NARIAMS PRIKLAUSANČIŲ IR VALSTYBINIŲ MELIORACIJOS SISTEMŲ REKONSTRUKCIJA“ RENGIMO IR ĮGYVENDINIMO

2013 m. spalio 31 d. Nr. T-371
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, Melioracijos įstatymo (Žin., 1993, Nr. 71-1326; 2004, Nr. 28-877) 7 straipsnio 3 dalimi, Žemės ūkio ministro 2007 m. spalio 31 d. įsakymu Nr. 3D-478 (Žin., 2007, Nr. 116-4749) ,,Dėl Lietuvos kaimo plėtros 2007-2013 metų programos priemonės ,,Žemės ir miškų ūkio veikla ir jos infrastruktūra“ veiklos srities ,,Žemės ūkio vandentvarka“ įgyvendinimo taisyklių patvirtinimo“,     n u s p r e n d ž i a:

1. Dalyvauti partnerio teisėmis rengiant melioracijos sistemų naudotojų asociacijos ,,Plokščiai“, Šakių rajono savivaldybėje, Plokščių kadastro vietovėje, melioracijos sistemų rekonstrukcijos investicinį projektą.

2. Nustatyti, kad 10 procentų 1 punkte nurodyto projekto vertės ir pridėtinės vertės mokestis bus finansuojamas iš melioracijos sistemų naudotojų asociacijos ,,Plokščiai“ biudžeto.

3. Įgalioti rajono savivaldybės administracijos direktorių Lietuvos Respublikos norminių aktų nustatyta tvarka pasirašyti jungtinės veiklos sutartį tarp melioracijos sistemų naudotojų asociacijos ,,Plokščiai” ir rajono savivaldybės administracijos ir visus su projektu susijusius dokumentus.

